OzLabs/hebrew-wiki-articles huggingface dataset:
בית הספר למפעילי כטמ"ם

בית הספר למפעילי כטמ"ם הוא בית ספר של חיל האוויר הישראלי להכשרת מפעילי כטמ"ם, מטיסי חוץ ומדריכי טיסה לחיל האוויר הישראלי. בית הספר ממוקם כיום בבסיס חיל-האוויר פלמחים (בח"א 30). מפקד בית הספר הוא בדרגת סגן-אלוף.

== היסטוריה ==
בית הספר הוקם בשנת 2001 בבסיס עין שמר, ובשנת 2004 עבר לבסיס פלמחים.

בשנת 2010 הופרד גף מאמני טיסה למערך מסוקים וכטב"ם, שהיה חלק מבית הספר, ליחידה נפרדת - טייסת מאמני כטמ"ם ומסוקים.

== מבנה בית הספר ==
בית-הספר מחולק לשלושה גפים האמונים על הכשרה:
# גף הכשרה - תחתיו יוצאות הכשרות היסוד בבית הספר. קורס מפעיל וקורס מטיסי חוץ.
# גף הכשרות מתקדמות - תחתיו יוצאות הכשרות הקא"ם (קורס אימון מבצעי) והכשרות נוספות.
# גף מד"ר (מדריך ראשי) - תחתיו יוצאת הכשרת מדריכי הטיסה של המערך.
בנוסף, קיים בבית הספר גף חופ"ה (חקר ופיתוח הדרכה), אשר אמון על שיפור, דיוק ופיתוח המדריכים וההכשרות בבית הספר.

== הכשרות בית הספר למפעילי כטמ"ם ==
צוער בית הספר למפעילי כטמ"ם
# קורס מפעילי כטמ"ם נמשך כשישה חודשים. לקורס מגיעים מי שהשתתפותם הופסקה בקורס הטיס של צה"ל, והשתתפו בו משך זמן של לפחות שנה או לאחר מסלול פיקוד דומה בחיל התותחנים. בסוף הקורס החניכים מקבלים דרגת קצונה וכנפי מפעיל.
# קורס אימון מבצעי שנמשך כשלושה חודשים ובמסגרתו מבצעים בוגרי קורס מפעיל הכשרה מבצעית לפני הגעתם לטייסות.
# קורס מטיסי החוץ שנמשך 11 חודשים, אליו מגיעים מלש"בים בעלי ניסיון בהטסת טיסנים. במהלך הקורס החניכים מוכשרים לבצע המראות ונחיתות בכלי טיס בלתי מאוישים, לרבות מטוס ה"זיק".

הכטמ"ם אותו מתפעלים בבית הספר למפעילי כטמ"ם הוא הרמס 450 (זיק).

== סמלים וכותפות ==
<gallery widths="150" heights="150" perrow="5">
קובץ:IAF uav operator school cadet ranks fromArtillery Corps.png|כותפות (סימני כתף) ירוקות של צוער מחיל התותחנים בבית הספר למפעילי כטמ"ם
קובץ:IAF UAV operator school cadet ranks.png|כותפות (סימני כתף) כחולות של צוער מחיל האוויר בבית הספר למפעילי כטמ"ם
קובץ:Matis mazlatim.jpg|סיכת "מפעיל כטמ"ם" בחיל האוויר ובחיל התותחנים.
קובץ:UAV Operators School.png|סמל בית הספר למפעילי כטמ"ם עד שנת 2021
</gallery>

== גלריה ==
<gallery widths="200px" heights="200px" perrow="5">
תמונה:Unit5252-1.jpg|מסדר הענקת כנפי מפעיל נערך בסיום קורס בבית הספר למפעילי כטמ"ם, בבסיס פלמחים, במעמד מפקד חיל האוויר ומפקד חיל התותחנים
תמונה:Unit5252-6.jpg|מסדר הענקת כנפי מפעיל
</gallery>

== קישורים חיצוניים ==
* 
* 
* 
* 
* 
* 

קטגוריה:יחידות חיל האוויר הישראלי
קטגוריה:תעופה צבאית: הכשרה ואימונים
קטגוריה:בסיסי הדרכה של צה"ל
איי ג'יי סטיילס

אלן ניל ג'ונס (באנגלית: Allen Neal Jones; נולד ב-2 ביוני 1977 בגיינסוויל, צפון קרוליינה, ארצות הברית), ידוע יותר בשם הבמה שלו איי ג'יי סטיילס (באנגלית: AJ Styles), הוא מתאבק מקצועי בארגון ההיאבקות WWE, בתוכנית סמאקדאון. נחשב לאחד מהמתאבקים הטובים בעולם, ידוע בשל תקופתו מרובת השנים בארגון TNA, שזיכתה אותו בכינוי "מר TNA".

== קריירת היאבקות == 
במהלך השנים 2002–2013 הופיע סטיילס בארגון TNA והיה שנים רבות לפניו של הארגון, שם הוא גם זכה לכינויו: "מר TNA". באותו זמן שהוא התאבק ב-TNA, איי ג'יי זכה שלוש פעמים באליפות העולם של NWA, ופעמיים באליפות העולם במשקל כבד של TNA. הוא גם זכה שש פעמים באליפות ה-X דיוויז'ן, והראשון אי פעם שהחזיק בתואר. סטיילס הוא גם הראשון אי פעם שעשה גראנד סלאם ב-TNA (פעמיים) וגם הראשון שעשה זכייה משולשת (חמש פעמים). בשנת 2010 הפך סטיילס למתאבק TNA הראשון אי פעם שמדורג במקום הראשון ברשימת המתאבקים המקצוענים של השנה (PWI) מתוך רשימה של 500 מתאבקים. בשנים 2002–2006 הוא השתתף גם בליגת ההיאבקות ROH שם זכה באליפות הזוגות של ROH עם אמייזינג רד, ולראשון שזוכה באליפות הנקייה של ROH. בשנת 2014, השתתף איי ג'יי בליגת ההיאבקות המקצועית של יפן NJPW, שם זכה באליפות המשקל הכבד של NJPW בחברה, ולאחר מכן הפך למנהיג של הבולט קלאב.

סטיילס הופיע לראשונה ב-WWE בשנת 2002 (עוד כשהיא נקראה WWF), אך עזב את החברה מאוחר יותר. כעבור 14 שנים, בשנת 2016, חתם איי ג'יי על חוזה רב שנתי וערך את הופעת הבכורה שלו ברויאל ראמבל. סטיילס הופיע את הופעתו הראשונה בראסלמניה באפריל של אותה שנה, וזכה בפעם הראשונה באליפות ה-WWE באירוע באקלאש, שהתקיים ב-11 בספטמבר 2016, והחזיק בתואר עד הרויאל ראמבל בינואר של שנה לאחר מכן. בנוסף, סטיילס זכה בתואר המתאבק של השנה לשנת 2016 של PWI ושל ידיעון ההיאבקות המשקיף (WON).

==הישגים במגזיני/ארגוני ההיאבקות==
*ארגון היאבקות All Access Wrestling
** אליפות AAW במשקל כבד (פעם אחת)
*ארגון היאבקות Ballpark Brawl
** אליפות הטבעית במשקל כבד (3 פעמים)
*ארגון היאבקות Christian Wrestling Federation/Entertainment
** אליפות CWF/E במשקל כבד (פעם אחת)
*ארגון היאבקות Independent Professional Wrestling - Florida
**אליפות IPW במשקל כבד (4 פעמים)
*ארגון היאבקות Family Wrestling Entertainment
** אליפות FWE במשקל כבד (פעם אחת)
*ארגון היאבקות Independent Wrestling Association Mid-South
** אליפות IWA Mid-South במשקל כבד (פעם אחת)
** טורניר Ted Petty Invitational לשנת 2004
*International Wrestling Cartel
** אליפות IWC סופר אינדיז (4 פעמים)
*ארגון היאבקות Independent Wrestling Revolution
** אליפות IWR King of The Indies (פעם אחת)
* ארגון היאבקות WWE
** אליפות ה-WWE (פעמיים)
** אליפות ארצות הברית (3 פעמים)
** האליפות הבין יבשתית (פעם אחת)
** אליפות הזוגות של Raw (פעם אחת) <small> - עם אומוס</small>
* ארגון היאבקות NWA
** אליפות הזוגות (עם כריסטופר דניאלס)
** אליפות ה-NWA (שלוש פעמים)
* הישגים בארגון ההיאבקות Pro Wrestling Guerrilla - PWG
** אליפות העולם של PWG (פעם אחת)
* ארגון היאבקות TNA
** אליפות העולם במשקל כבד של TNA (6 פעמים)
** אליפות ה-X דיוויז'ן (פעמיים)
** אליפות הזוגות
** אליפות האגדות (פעמיים)
* הישגים במגזין ההיאבקות Pro Wrestling Illustrated - PWI
** PWI דירג אותו במקום ה-1 מתוך 500 המתאבקים הטובים ביותר לשנת 2010

==קישורים חיצוניים==

* 

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי Impact Wrestling
קטגוריה:אמריקאים שנולדו ב-1977
רוברט לפלין

רוברט בטס לפלין (אנגלית: Robert Betts Laughlin; נולד ב-1 בנובמבר 1950) הוא אמריקאי המשמש כפרופסור לפיזיקה באוניברסיטת סטנפורד, חתן פרס נובל לפיזיקה לשנת 1998.
== חייו ==
לפלין נולד בויסאליה, קליפורניה שבארצות הברית. הוא קיבל תואר ראשון במתמטיקה מטעם אוניברסיטת ברקלי בשנת 1972 ודוקטורט בפיזיקה מטעם המכון הטכנולוגי של מסצ'וסטס בשנת 1979.

ב-1994 נבחר לשמש כחבר האקדמיה הלאומית למדעים של ארצות הברית.

בשנת 1998 זכה לפלין, יחד עם הורסט שטורמר מאוניברסיטת קולומביה ודניאל צוי מאוניברסיטת פרינסטון בפרס נובל לפיזיקה, על גילוי צורה חדשה של נוזל קוונטי עם אקסיטציות של מטען שבור.

בשנים 2004–2006 כיהן כנשיא המכון למדע וטכנולוגיה בקוריאה (KAIST, הנמצא בטג'אן).

==קישורים חיצוניים==

* 

* 

קטגוריה:זוכי פרס נובל לפיזיקה
קטגוריה:זוכי פרס נובל אמריקאים
קטגוריה:בוגרי אוניברסיטת קליפורניה בברקלי
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:חברי האקדמיה הלאומית למדעים של ארצות הברית
קטגוריה:זוכי מדליית בנג'מין פרנקלין
קטגוריה:אמריקאים שנולדו ב-1950
עלי עדנאן

עלי עדנאן כאזם נאסר א-תמימי (בערבית: علي عدنان كاظم ناصر التميمي, בתעתיק: עלי עדנאן כאט'ם נאצר אלתמימי; נולד ב-19 בדצמבר 1993 בבגדאד שבעיראק) הוא כדורגלן עיראקי המשחק בעמדת המגן השמאלי בקבוצת מאס רפסנג'אן מליגת העל האיראנית ובנבחרת עיראק.

== קריירת מועדונים ==
=== אמנת בגדאד ===
עלי עדנאן גדם באקדמיית עמו באבא, ולאחר מכן עבר למחלקות הנוער של א-זאוורה ושל אל-קווה אל-ג'וויה. בשנת 2010 עבר לקבוצת אמאנת בגדאד מליגת העל העיראקית. הוא שיחק במועדון במשך שלוש עונות.

=== ריזספור ===
ב-1 באוגוסט 2013 חתם עדנאן ל-5 שנים בריזספור מליגת העל הטורקית וקיבל את חולצה מספר 53. ב-17 באוגוסט ערך עדנאן את הופעת הבכורה שלו במועדון, כששיחק 90 דקות בניצחון 1-0 על גנצ'לרבירליגי במסגרת המחזור הראשון בליגה. ב-1 בספטמבר הבקיע עדנאן את שער הבכורה שלו במועדון, שער בדקה השביעית בניצחון 2-1 על ארג'ייספור במסגרת המחזור השלישי בליגה. בעונתו הראשונה במועדון ערך עדנאן 31 הופעות ליגה, בהן הבקיע שלושה שערים. בעונתו השנייה ערך עדנאן 10 הופעות ליגה בלבד.

=== אודינזה ===
ב-1 ביולי 2015 חתם עדנאן ל-5 שנים באודינזה מהסרייה א', ובכך הפך עדנאן לשחקן העיראקי הראשון בתולדות הליגה. ב-16 באוגוסט ערך עדנאן את הופעת הבכורה שלו במועדון, כששיחק 90 דקות בניצחון 3-1 על נוברה במסגרת הגביע האיטלקי. ב-23 באוגוסט ערך עדנאן את הופעת הבכורה שלו בליגה, כששיחק 86 דקות בניצחון 1-0 על יובנטוס במסגרת המחזור הראשון בליגה. ב-21 בפברואר 2016 הבקיע עדנאן את שער הבכורה שלו במועדון, שער בדקה ה-33 בהפסד 2-1 לגנואה במסגרת המחזור ה-26 בליגה.

=== אטלנטה ===
ב-17 באוגוסט 2018 הושאל עדנאן לעונה אחת לאטאלנטה.

=== ונקובר וייטקאפס ===
ב-9 במרץ 2019 הושאל לונקובר וייטקאפס מה-MLS עד ליוני . בתום תקופת ההשאלה, עדנאן חתם בקבוצה.

== קריירה בינלאומית ==
ב-3 בדצמבר 2012 ערך עדנאן את הופעת הבכורה שלו בנבחרת עיראק, במשחק נגד נבחרת בחריין. ב-5 במרץ 2014 הבקיע עדנאן את שער הבכורה שלו בנבחרת, שער בדקה ה-59 בניצחון 3-1 על נבחרת הרפובליקה הסינית במסגרת מוקדמות גביע אסיה 2015. עדנאן היה חלק מנבחרת עיראק בטורניר גביע אסיה 2015, וכן חלק מהנבחרת האולימפית באולימפיאדת ריו דה ז'ניירו 2016.

נכלל בסגל עיראק לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים עיראקים
קטגוריה:מגני כדורגל עיראקים
קטגוריה:כדורגלני ריזספור
קטגוריה:כדורגלני אודינזה
קטגוריה:כדורגלני אטאלנטה
קטגוריה:כדורגלני ונקובר וייטקאפס
קטגוריה:כדורגלני ויילה בולקלוב
קטגוריה:כדורגלני רובין קאזאן
קטגוריה:כדורגלני נבחרת עיראק
קטגוריה:כדורגלני גביע אסיה 2015
קטגוריה:כדורגלנים עיראקים באולימפיאדת ריו דה ז'ניירו (2016)
קטגוריה:כדורגלני גביע אסיה 2019
קטגוריה:כדורגלני גביע אסיה 2023
קטגוריה:ספורטאים זרים בטורקיה
קטגוריה:ספורטאים זרים באיטליה
קטגוריה:ספורטאים זרים בקנדה
קטגוריה:ספורטאים זרים בדנמרק
קטגוריה:ספורטאים זרים ברוסיה
קטגוריה:ספורטאים זרים באיראן
קטגוריה:עיראקים שנולדו ב-1993
בן סבאג'

בנט ג'וזף "בן" סבאג (באנגלית: Bennett Joseph "Ben" Savage; נולד ב-13 בספטמבר 1980) הוא שחקן יהודי-אמריקאי, ידוע בעיקר בשל תפקידו כקורי מת'יוס בסדרה "ילד פוגש עולם" ובסדרת ההמשך "העולם של ריילי". הוא אחיו הצעיר של השחקן פרד סבאג'.

במרץ 2023 הכריז על התמודדותו מטעם המפלגה הדמוקרטית בבחירות לקונגרס במחוז ה-30 של קליפורניה, במקום אדם שיף שפרש כדי להתמודד ל.

== פילמוגרפיה ==
=== טלוויזיה ===
{| class="wikitable"
!שנה
!תוכנית
!דמות
!הערה
|-
|1988–1990
|ג'ון היקר
|מת'יו לייסי
|תפקיד משנה, 5 פרקים
|-
|1990
|שנות הקסם
|קרטיס הארטסל
|פרק אחד
|-
|1990
|משפחה לג'ו
|כריס בנקסטון
|תפקיד משנה, 9 פרקים
|-
|1990
|ההוריקן של סם
|סם קלווין
|סרט טלוויזיה
|-
|1992
|היא התעוררה
|אנדי
|סרט טלוויזיה
|-
|1993–2000
|ילד פוגש עולם
|קורי מת'יוס
|תפקיד ראשי
|-
|1994
|חייזרים לארוחת בוקר
|ריצ'רד
|סרט טלוויזיה
|-
|1996
|אולי הפעם
|קורי מת'יוס
|פרק אחד
|-
|1997
|שולחן לחמישה
|סטיוארט
|תפקיד משנה, 2 פרקים
|-
|1998
|ההרפתקאות מתוך ספר המידות הטובות
|ג'ינקליסוייטמאיה (דיבוב)
|פרק אחד
|-
|2005
|עדיין עומד
|סת' קוסלה
|פרק אחד
|-
|2005
|תקועים בזמן
|בתפקיד עצמו
|פרק אחד
|-
|2007
|להפוך את ההימורים לחוקיים
|טוד
|סרט טלוויזיה
|-
|2008
|צ'אק
|מארק רטנר
|פרק אחד
|-
|2008
|בלי עקבות
|קירבי מוריס
|פרק אחד
|-
|2011
|שייק
|אנדי ברונס
|פרק אחד
|-
|2011
|בונז
|האג ברונסייד
|פרק אחד
|-
|2014-2017
|העולם של ריילי
|קורי מת'יוס
|תפקיד ראשי
|-
|2015
|מחשבות פליליות
|ג'ייסון גדעון בצעירותו
|פרק אחד
|}

==קישורים חיצוניים==

קטגוריה:שחקני קולנוע וטלוויזיה יהודים אמריקאים
קטגוריה:שחקנים ילדים אמריקאים
קטגוריה:אמריקאים ממוצא יהודי-לטבי
קטגוריה:ערוץ דיסני: שחקנים ומנחים
קטגוריה:אמריקאים שנולדו ב-1980
דניאל פישל

דניאל כריסטין פישל (באנגלית: Danielle Christine Fishel; נולדה ב-5 במאי 1981) היא שחקנית ובמאית טלוויזיה אמריקאית, הידועה בעיקר בגילומה של טופנגה לורנס-מת'יוס בסדרה "ילד פוגש עולם" ובסדרת הבת "העולם של ריילי".

== ביוגרפיה ==
פישל נולדה במסה שבאריזונה, ארצות הברית, למשפחה נוצרית. לג'ניפר פישל (סוכנת אישית) ואריק פישל (מנהל חברת הבנייה "קבוצת פישל"). חצי ממוצאה של פישל מלטזי.

== קריירה ==
בשנת 1991, בגיל 10, התגלתה בתיאטרון הקהילתי לאחר שהשתתפה במספר מחזות, כגון פיטר פן והקוסם מארץ עוץ. לאחר מכן היא השתתפה במספר פרסומות, והתפקיד הראשון שלה בטלוויזיה היה בתפקיד אורח בסדרה הקומית "צער גידול בנות", שם גילמה את דמותה של ג'ניפר למשך 2 פרקים.

בשנת 1993 היא קיבלה תפקיד ראשי בקומדיית המצבים של ABC "ילד פוגש עולם", שם גילמה את טופנגה לורנס-מת'יוס לצד השחקנים בן סבג', ויליאם דניאלס, ויל פרידל ואחרים. הסדרה הסתיימה אחרי שבע עונות בשנת 2000. בשנת 2014 חזרה לתפקיד טופנגה מת'יוס, בסדרת ההמשך העולם של ריילי.

== חיים אישיים ==
פישל התארסה במאי 2012 לטים בלוסקו, סטודנט אשר הכירה אותו במהלך תקופתה כמורה למתמטיקה, והם התחתנו ב-19 באוקטובר 2013 בלוס אנג'לס. בחודש מאי 2015, נמסר כי פישל הגישה בקשה לגירושין. הגירושין היה סופי במרץ 2016.

==קישורים חיצוניים==

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:במאיות טלוויזיה אמריקאיות
קטגוריה:ערוץ דיסני: שחקנים ומנחים
קטגוריה:בוגרי אוניברסיטת המדינה של קליפורניה בפולרטון
קטגוריה:אמריקאיות שנולדו ב-1981
קטגוריה:אמריקאים שנולדו ב-1981
מורגן לייק

מורגן לייק (באנגלית: Morgan Lake; נולדה ב-12 במאי 1997) היא אתלטית בריטית המתחרה בקרב שבע ובקפיצה לגובה.

==ביוגרפיה==
לייק נולדה ברדינג, אביה אלדן היה אלוף בריטניה עד גיל 19 בקפיצה משולשת, אך נאלץ לפרוש בעקבות פציעה, הוא משמש מאמנה של בתו. היא למדה בפנימייה היוקרתית ולינגטון קולג' בברקשייר.

לייק החלה להתאמן באתלטיקה בגיל חמש, ב-2010 זכתה במדליות זהב בקרב חמש ובקפיצה לרוחק באליפות בתי הספר של אנגליה עד גיל 15. היא השתתפה בקרב שבע האליפות העולם באתלטיקה לנוער ב-2013, אך פרשה במהלך התחרות. בפברואר 2014 שברה את שיא העולם עד גיל 18 בקרב חמש כשקבעה תוצאה של 4284 נקודות. ביולי 2014 זכתה במדליית זהב בקרב שבע באליפות העולם באתלטיקה עד גיל 20 שהתקיימה ביוג'ין. היא קבעה שיא עולם עד גיל 18 של 6148 נקודות ובמהלך התחרות קבעה שיא בריטניה עד גיל 20 בקפיצה לגובה כשקבעה תוצאה של 1.94 מטר. באותה אליפות זכתה במדליית זהב בקפיצה לגובה בתוצאה של 1.93 מטר. 

באליפות העולם באתלטיקה 2015 קבעה תוצאה של 1.93 מטר ולא העפילה לשלב הגמר. באליפות אירופה באתלטיקה באולם 2015 סיימה תשיעית בקרב חמש בתוצאה של 4527 נקודות. באליפות אירופה עד גיל 20 זכתה במדליית זהב בקפיצה לגובה בתוצאה של 1.91 מטר. 

באליפות העולם באתלטיקה באולם 2016 סיימה במקום השביעי בקרב חמש בתוצאה של 4499 נקודות. באולימפיאדת ריו דה ז'ניירו השוותה את שיא האישי בקפיצה לגובה כשקבעה תוצאה של 1.94 מטר בשלב המוקדמות, בגמר עברה גובה של 1.93 מטר וסיימה במקום העשירי. 

בשנים 2016 עד 2019 זכתה ארבע פעמים רצפות באליפות בריטניה בקפיצה לגובה הן באולם והן באצטדיון. ביולי 2017 זכתה באליפות בשיא אישי של 1.96 מטר, תוצאה שהיא גם שיא בריטניה עד גיל 23. באליפות העולם באתלטיקה 2017 סיימה במקום השישי בתוצאה של 1.95 מטר. באליפות העולם באתלטיקה באולם 2018 סיימה במקום הרביעי בתוצאה של 1.93 מטר, כמו הזוכות במדליות כסף וארד אך עם יותר פסילות.

באולימפיאדת טוקיו העפילה לגמר הקפיצה לגובה אך פרשה בעקבות פציעה.

==שיאים אישיים==
===אצטדיון===
*ריצת 100 מטר משוכות: 14.25 שניות, 2014 
*קפיצה לגובה: 1.97 מטר, 2018
*הדיפת כדור ברזל: 14.85 מטר, 2014
*ריצת 200 מטר: 24.59 שניות, 2014
*קפיצה לרוחק: 6.32 מטר, 2014
*הטלת כידון: 41.93 מטר, 2017
*ריצת 800 מטר: 2:19.06 דקות, 2016
*קרב שבע: 6,148 נקודות, 2014

===אולם===
*ריצת 60 מטר משוכות: 8.63 שניות, 2016
*קפיצה לגובה: 1.99 מטר, 2023, שיא בריטניה 
*קפיצה לרוחק: 6.13 מטר, 2015
*הדיפת כדור ברזל: 13.91 מטר, 2015
*ריצת 800 מטר: 2:18.53 דקות, 2016
*קרב חמש: 4,527 נקודות, 2015

==קישורים חיצוניים==

* 

* [https://www.teamgb.com/athletes/morgan-lake מורגן לייק] באתר התאחדות האתלטיקה הבריטית
* [http://www.thepowerof10.info/athletes/profile.aspx?athleteid=53762 מורגן לייק] באתר thepowerof10

==הערות שוליים==

 
קטגוריה:מתחרות בקרב שבע
קטגוריה:קופצות לגובה בריטיות
\

קטגוריה:אתלטיות בריטיות
קטגוריה:אתלטיות בריטיות באולימפיאדת טוקיו (2020)
קטגוריה:אתלטיות בריטיות באולימפיאדת ריו דה ז'ניירו (2016)
קטגוריה:בריטיות שנולדו ב-1997
קטגוריה:בריטים שנולדו ב-1997
קטגוריה:קופצות לגובה באולימפיאדת טוקיו (2020)
כריס מאלונגה

פרנסיס כריס מאלונגה נטסאי (בצרפתית: Francis Chris Malonga Ntsayi; נולד ב-11 ביולי 1987) הוא כדורגלן צרפתי-קונגולזי המשחק בעמדת הקשר בקבוצת ראסינג בסאנסון.

==קריירת מועדונים==
מאלונגה התחיל את הקריירה שלו בקבוצת הנוער של אוסר אלייה הצטרף בגיל 14, כעבור שנתיים הצטרף ללוהאן-קישו בה שיחק שנה. בגיל 17 הצטרף למחלקת הנוער של נאנסי. ב-11 באוגוסט 2007 ערך את הופעת הבכורה שלו בקבוצה הבוגרת בניצחון 0-1 נגד קן. 5 ימים לאחר מכן בישל את שער הניצחון לפסקל ברנגואר בניצחון 1-2 נגד ניס. ב-25 באוגוסט 2007 הבקיע את שער הבכורה שלו בקריירה בניצחון 1-4 נגד אוסר. את עונתו הראשונה בקבוצה סיים עם 32 משחקים ו-5 שערים. במחזור ה-10 של עונת נפצע וגמר את העונה מוקדם מהצפוי.

באוגוסט חתם במונקו תמורת מיליון אירו. ב-12 בספטמבר 2010 הוא ערך את הופעת הבכורה שלו במונקו בתיקו 2-2 נגד אולימפיק מרסיי. ב-7 בנובמבר הבקיע צמד בניצחון 0-4 נגד נאנסי, קבוצתו לשעבר. בתום העונה, ירדה מונקו לליגה השנייה. לאחר שגם בעונת לא זכה לדקות משחק רבות בקיץ הושאל ללוזאן ספורט השווייצרית עד לסיום העונה.

בקיץ סיים את חוזהו במונקו וחתם בויטוריה דה גימארייש הפורטוגלית.

בקיץ חזר ללוזאן ששיחקה אז בליגה השנייה.

בקיץ חתם בלאוואל מהליגה הצרפתית השנייה בכדורגל.

ב-31 בינואר 2019 מאלונגה חתם במרטיג מהליגה הרביעית בצרפת, אחרי שנה וחצי שלא שיחק כדורגל.

בקיץ מאלונגה חתם בראסינג בסאנסון.

==קריירה בינלאומית==
מאלונגה אמנם נולד בצרפת, אך הוא החליט לנצל את שורשיו הקונגולזים ולייצג את נבחרת קונגו. ב-24 במרץ 2007 ערך את הופעת הבכורה שלו בנבחרת בתיקו 0-0 נגד . מאלונגה נכלל בסגל הנבחרת לקראת גביע אפריקה לאומות 2015.

==קישורים חיצוניים==

קטגוריה:קשרי כדורגל צרפתים
קטגוריה:כדורגלנים צרפתים
קטגוריה:כדורגלנים מהרפובליקה של קונגו
קטגוריה:הרפובליקה של קונגו: קשרי כדורגל
קטגוריה:כדורגלני נאנסי
קטגוריה:כדורגלני מונקו
קטגוריה:כדורגלני לוזאן
קטגוריה:כדורגלני ויטוריה דה גימארייש
קטגוריה:כדורגלני לאוואל
קטגוריה:כדורגלני מרטיג
קטגוריה:כדורגלני נבחרת הרפובליקה של קונגו
קטגוריה:כדורגלני גביע אפריקה לאומות 2015
קטגוריה:צרפתים שנולדו ב-1987
ביקורת יין

ביקורת יין היא מקצועו של מבקר יין, אדם שמתוקף תפקידו טועם יינות שונים, נותן להם ציון על פי קריטריונים מקובלים ומתארם, ומפרסם את ממצאיו. ביקורותיו יימצאו בספרים, בעיתונים, בכתבי עת, בניוזלטרים וברשת האינטרנט. תיאוריו ודירוג היינות השונים משמשים רבות את הצרכנים בתהליך בחירת וקניית היין.

שיטת הטעימה והביקורת משתנה מכתב עת לכתב כת וממבקר למבקר. בכתב העת האמריקני "ויין ספקטייטור", לדוגמה, כל היינות נסקרים בטעימות עיוורות, כדי להפחית אפשרות של הטיה. בכתבי עת אחרים נעשה שימוש דומה בטעימה עיוורת. מבקרים שונים משתמשים בקנה מידה שונה לדירוג היינות, כשהשיטה המרכזית, המשמשת את רוב המגזינים, היא סקאלה שהדירוג הנמוך ביותר שיכול להינתן בה הוא 50, והגבוה ביותר – 100. דירוג נפוץ נוסף הוא סקאלה של חמישה כוכבים.

==מבקרי יין מפורסמים==
*ג'יימס לובה, עורך "ויין ספקטייטור"
*אנטוניו גאלוני, לשעבר מבקר יין ב-"Wine Advocate", מקים "Vinous"
*אלן מידווז, מקים Burghound.com
*רוברט פארקר, עורך "Wine Advocate"
*ג'נסיס רובינסון, מאסטרית ביין, כתבת "Financial Times"
*שלמה פפירבלט, מראשוני מבקרי היין בישראל
*דניאל רוגוב
*טל גל כהן, בעלי "IsraelWines פורטל היין הישראלי"

==קישורים חיצוניים==

==הערות שוליים==

*
קטגוריה:יין
קטגוריה:מבקרים
יחסי לוקסמבורג–צרפת

היחסים הדיפלומטיים בין הדוכסות הגדולה של לוקסמבורג לבין הרפובליקה הצרפתית מתאפיינים בשיתוף פעולה רחב היקף הנובע בין היתר מכך ששתי המדינות חברות באיחוד האירופי וחולקות גבול יבשתי משותף.

==יחסים דיפלומטיים==
לוקסמבורג מחזיקה שגריר בצרפת היושב בפריז וצרפת מחזיקה שגריר בלוקסמבורג היושב בעיר לוקסמבורג.

==יחסים כלכליים==
היקף הייצוא לצרפת הוא השני בגודלו בלוקסמבורג בעוד היקף הייבוא מצרפת הוא השלישי בגודלו בלוקסמבורג. ישנם כ-850 עסקים בבעלות אזרחים צרפתיים בלוקסמבורג שבהם עובדים כ-18,000 איש. יתר על זאת, ישנם כ-82,000 אזרחים צרפתיים בקרבת הגבול עם לוקסמבורג, בעיקר מהערים מץ ונאנסי, שנוסעים מדי יום לעבודה בלוקסמבורג. בין צרפת ללוקסמבורג יש גם שיתופי פעולה בתחום הכלכלי כשהמרכזי שבהם הוא "מועדון העסקים צרפת-לוקסמבורג" (BCFL). בנוסף קיימים שיתופי פעולה נרחבים גם בתחום התרבותי ושתי המדינות חברות במכון התרבות גרמניה-לוקסמבורג-צרפת.

==קישורים חיצוניים==

== הערות שוליים ==

לוקסמבורג]]
אלבר פר

אלבר פר (בצרפתית: Albert Fert; נולד ב-7 במרץ 1938) הוא פיזיקאי צרפתי, חתן פרס נובל לפיזיקה לשנת 2007 (יחד עם פטר גרינברג).

פר נולד בקרקסון שבמחוז אוד בצרפת. הוא סיים את לימודיו באקול נורמל סופרייר בשנת 1962. שנה לאחר מכן קיבל תואר דוקטור של המעגל השלישי ואת הדוקטורט שלו במדעים. שני תארים אלה הוענקו לו מטעם אוניברסיטת פריז.

בשנת 2004 נבחר לשמש כחבר האקדמיה הצרפתית למדעים.

ב-2006 הוענק לפר פרס וולף הישראלי, בתחום הפיזיקה.

בשנת 2007 זכה יחד עם פטר גרינברג, ממכון המחקר יוליך, בפרס נובל לפיזיקה, על גילוי תופעת ההתנגדות המגנטית העצומה. באותה השנה זכה גם בפרס יפן.

==פרסים והוקרה==

==קישורים חיצוניים==

* 

קטגוריה:זוכי פרס נובל לפיזיקה
קטגוריה:זוכי פרס נובל צרפתים
קטגוריה:פיזיקאים צרפתים
קטגוריה:בוגרי אקול נורמל סופרייר
קטגוריה:בעלי תואר דוקטור מאוניברסיטת פריז
קטגוריה:חברי האקדמיה הצרפתית למדעים
קטגוריה:זוכי פרס וולף לפיזיקה
קטגוריה:זוכי מדליית הזהב של CNRS
קטגוריה:זוכי פרס יפן
קטגוריה:צרפתים שנולדו ב-1938
קטגוריה:חברי האקדמיה אירופיאה
אוליבייה מאזל

גנרל של ארמייה אוליבייה שארל ארמנד אדריאן מאזל (בצרפתית: Olivier Charles Armand Adrien Mazel; 16 בספטמבר 1858 ברן, הקיסרות הצרפתית השנייה – 10 במרץ 1940 רן, הרפובליקה הצרפתית השלישית) היה מפקד בכיר בצבא צרפת במלחמת העולם הראשונה.

==ביוגרפיה==
===תחילת דרכו===
מאזל נולד ב-16 בספטמבר 1858 בעיר רן, שהייתה אז בתחומי הקיסרות הצרפתית השנייה. בשנת 1876 התגייס לצבא צרפת ולמד באקדמיה הצבאית סן-סיר. הוא סיים את לימודיו בשנת 1878, ונכנס לחיל הפרשים. ב-11 ביולי 1898 ניתנה לו דרגת אביר בלגיון הכבוד. בשנת 1905 הועלה לדרגת קולונל, ובין אוגוסט של אותה שנה ליוני 1910 ניהל את בית הספר לפרשים בסומיר. ב-15 במרץ של אותה שנה הועלה לדרגת גנרל של בריגדה, וב-12 ביולי 1911 הועלה לדרגת קצין בלגיון הכבוד. 

הוא מונה למפקד הבריגדה השנייה בשנת 1910, ובאמצע 1911 הועבר לפקד על הבריגדה ה-77 עליה פיקד עד 1912, עת הועבר לפקד על בריגדת הפרשים של הקורפוס ה-8 עד 1913, אז הועבר לפקד על בריגדת הדרגונים ה-14. ב-2 באוגוסט 1914 מונה למפקד דיוויזיית הפרשים ה-8.

===מלחמת העולם הראשונה===

עם פרוץ מלחמת העולם הראשונה באוגוסט 1914, היה מאזל מפקד דיוויזיית הפרשים ה-8, וב-27 באוגוסט הועבר לפקד על דיוויזיית המילואים ה-66. ב-28 בספטמבר של אותה שנה הועבר לפקד על דיוויזיית הפרשים ה-1, וב-27 באוקטובר הועלה לדרגת גנרל של דיוויזיה. ב-10 בפברואר הוא מונה למפקד הקורפוס ה-38, וב-13 ביולי הועלה לדרגת מפקד בלגיון הכבוד. בין 25 ל-31 במרץ הוא קיבל באופן זמני את הפיקוד על הארמייה הראשונה עד שמסר אותו לאוגוסטן ז'ראר. לאחר מכן מונה למפקד הארמייה החמישית, ופיקד עליה במהלך הקרב השני על האן ("מתקפת ניבל"). הוא הודח מפיקודו על הארמייה ב-22 במאי 1917, בין היתר בשל תוצאות הקרב.

===אחריתו===
במשך כמה חודשים הוא לא החזיק בשום תפקיד רשמי, וב-26 בינואר 1918 מונה למנהל האזור הצבאי ה-4 עד 10 במאי 1919, עת הועבר לכוחות המילואים. בספטמבר 1920 פרש מהצבא. הוא מת בעיר הולדתו ב-10 במרץ 1940.

==קישורים חיצוניים==

* [http://www.histoire-fr.com/troisieme_republique_premiere_guerre_mondiale_5.htm מאמר בצרפתית הכולל את תמונתו של מאזל]

קטגוריה:אנשי צבא צרפתים במלחמת העולם הראשונה
קטגוריה:מפקדי ארמיות בצבא צרפת במלחמת העולם הראשונה
קטגוריה:מפקדי גייסות בצבא צרפת במלחמת העולם הראשונה
קטגוריה:החזית המערבית במלחמת העולם הראשונה: אישים
קטגוריה:מפקדים בלגיון הכבוד
קטגוריה:צרפתים שנולדו ב-1858
קטגוריה:צרפתים שנפטרו ב-1940
למוסיים

למוסיים (שם מדעי: Lemming) הוא שם כולל למספר סוגים מתת-משפחת הארוויקוליים (Arvicolinae) שבמשפחת האוגריים. הלמוסיים חיים רק בחצי הכדור הצפוני באזורי טונדרה ויערות מחטניים והם ניזונים בעיקר מעשבים שונים. ישנם 6 סוגים שונים של למוסיים. המין המוכר ביותר הוא המין Lemmus lemmus, החי בצפון אירופה.

אלו יצורים קטנים החיים מתחת לשלג וניזונים מזרעים ומצמחים קטנים. הם מצמיחים פרווה עבה שבחורף משתנה צבעה ללבן והם ישנים שנת חורף. בעת רעב הלמוסיים עולים לפני השטח ונודדים לעבר מקורות מזון חדשים. הם נטרפים על ידי חיות רבות של האזורים הארקטיים.

==מיון==
*שבט Dicrostonychini
**סוג Dicrostonyx
*שבט Lagurini
**סוג Eolagurus
**סוג ומין יחיד Lagurus lagurus
*שבט Lemmini
**סוג למינג (Lemmus)
**סוג ומין יחיד Myopus schisticolor
**סוג Synaptomys

==גלריה==
<gallery mode=packed>
Metsäsopuli (cropped).jpg
Lagurus lagurus.jpg
Synaptomys cooperi.jpg
Somnitelnaya 4 2014-08-19.jpg
</gallery>

==קישורים חיצוניים==

* 

קטגוריה:אוגריים
קטגוריה:שמות עממיים של יונקים
בוריאטים

גבר בתלבושת בוריאטית מסורתית
הבּוּרְיָאטִים הם קבוצה אתנית מסיביר המונה כ-500,000 נפש. הבוריאטים הם תת-הקבוצה הצפונית ביותר של המונגולים, ומהווים את הקבוצה הילידית הגדולה בסיביר. רובם של הבוריאטים מרוכזים בבוריאטיה.

לבוריאטים מנהגים משותפים רבים עם מונגולים אחרים, כולל רעיית נוודים, והקמת יורטים למחסה. כיום, רוב הבוריאטים חיים בתוך ומסביב אולן-אודה, בירת הרפובליקה הבוריאטית, אם כי רבים עדיין ממשיכים באורח חיים יותר מסורתי באזורים הכפריים. השפה המדוברת היא הבוריאטית.
== היסטוריה ==
הבוריאטים הם צאצאים של כמה עמים מונגוליים וסיביריים אשר התיישבו בסביבות ימת באיקל. במאה ה-13 פלשו המונגולים לאזור ושעבדו מספר שבטים בוריאטיים: השם "בוריאד" מוזכר לראשונה כאחד מעמי היער בהיסטוריה הסודית של המונגולים (בסביבות 1228). שם נכתב כי צ'יוצ'י, בנו הבכור של ג'ינגס חאן, צעד צפונה על מנת לשעבד את הבוריאטים ב-1207. הבוריאטים ישבו אז לאורך נהר אנגרה ויובליו. בערך באותו זמן מוזכר גם שבט הברגה, אחד מהשבטים הבוריאטים, כיושב מערבית לבאיקל ובעמק ברגוזין (כיום בצפון בוריאטיה). הבָּרגַה קשורים גם לטומדים, שחיו לאורך נהר אריג שבמזרח חובסגול. מרד טומדי פרץ ב-1217 לאחר שבאישורו של ג'ינגס חאן החרים לצרכיו המשנה למלך 30 עלמות טומדיות. המפקד ששלח ג'ינגס חאן, דוּרבּי העָז, מחץ את המורדים.
בתקופת שושלת יואן הצפונית (שלהי המאה ה-14) הצטרפו הבוריאטים לאירטים בהתנגדות לשלטון הח'לח'ים.

==קישורים חיצוניים==

* 

קטגוריה:קבוצות אתניות
קטגוריה:רוסיה: קבוצות אתניות
קטגוריה:הרפובליקה העממית של סין: קבוצות אתניות
קטגוריה:בוריאטיה
הכפלת "שמ-"

הכפלת "שְׁמְ-" היא צורה של הכפלה (רֶדוּפּליקציה ) שבה מילה מוכפלת כשהמופע השני שלה מתחיל בצירוף הצלילים שְׁמְ (/ʃm/). מבנה זה משמש בדרך כלל לבטא אירוניה, לגלוג, גינוי, זלזול או ביטול, ספקנות או חוסר-סבלנות ביחס לנושא הנידון. השימוש בצורה זו מוגבל למשלב דיבורי.

מקורה של ההכפלה ביידיש, והיא חדרה לאנגלית האמריקנית ולעברית הישראלית בתיווכם של מהגרים יהודים מזרח-אירופאים דוברי יידיש.

בתרבות הישראלית מוכר מטבע הלשון "אוּ"ם שְׁמוּם" – ביטוי של ביטול כלפי ארגון האומות המאוחדות (האו"ם), שטבע דוד בן-גוריון בעת שכיהן כשר הביטחון בישיבת הממשלה ב-29 במרץ 1955. גם למשנה לראש הממשלה שמעון פרס זכורה בשנת 2006 ביחס לשיגור רקטות קסאם לעבר שדרות: "קסאם שמאסם".

==לקריאה נוספת==
<div class="mw-content-ltr">
* Leo Spitzer, "Confusion Shmooshun," Journal of English and Germanic Philology, 51 (1952), pp. 226–233.
* Bert Vaux and Andrew Nevins, "Metalinguistic, Shmetalinguistic: The Phonology of Shm-reduplication," in David W. Kaiser, Jonathan E. Cihlar, Amy L. Franklin & Irene Kimbara (eds.), Proceedings of the Chicago Linguistic Society, 39 (2003), Chicago: Chicago Linguistic Society, pp. 702–721. ([http://www.academia.edu/209796/Metalinguistic_shmetalinguistic_The_phonology_of_shm-reduplication Available] on Academia.edu)
</div>

==הערות שוליים==

קטגוריה:בלשנות
קטגוריה:יידיש
קטגוריה:סלנג בשפה האנגלית
קטגוריה:ארצות הברית: תרבות
קטגוריה:יהדות ארצות הברית: תרבות
קטגוריה:סלנג עברי
ניקולא סלבי

ניקולא סָלְבי (באיטלקית: Nicola Salvi) או ניקולו סלבי (באיטלקית: Niccolò Salvi; 6 באוגוסט 1697 – 8 בפברואר 1751) היה ארכיטקט איטלקי; בין הפרויקטים שלו ישנה מזרקת טרווי המפורסמת ברומא, איטליה. חבר האקדמיה של ארקדיה משנת 1717.

==ביוגרפיה==

היה לארכיטקט רק לאחר שלמד מתמטיקה ופילוסופיה. המנטור שלו באדריכלות היה האדריכל האיטלקי אנטוניו קנוורי , שהיה האדריכל הראשי של מלך פורטוגל. ב-1728 עבר קנוורי לליסבון, וסלבי נותר ברומא ללא מורו. באותה תקופה החל לתכנן, תחילה מבנים קטנים וקישוטים.

ב-1732 ערך קלמנס השנים עשר תחרות לבניית שני מבנים גדולים. אחד היה בניית חזית חדשה לכנסיית יוחנן הקדוש, והשני בניית מזרקה בטרווי. סלבי התמודד בשתי התחרויות, ואף שעיצובו זכה לביקורות מצוינות, לבניית החזית נבחר אדריכל אחר. לבניית המזרקה נבחר עיצובו של סלבי. הוא נפטר לפני שהסתיימו העבודה, שאותה סיים ידידו פייטרו בראקי.

==קישורים חיצוניים==

* 

קטגוריה:אדריכלים איטלקים במאה ה-17
קטגוריה:אדריכלים איטלקים במאה ה-18
קטגוריה:ילידי 1697
קטגוריה:נפטרים ב-1751
קראטס מאתונה

קראטס (ביוונית עתיקה: Κράτης) היה פילוסוף אתונאי שפעל במחצית הראשונה של המאה ה-3 לפנה"ס.

בשנת 287 לפנה"ס עשׂה שימוש בכישורי הנאום וההגיון כדי לשכנע את דֶמֶטְרִיוֹס פּוֹלִיוֹרְקֵטֶס, מלך מוקדון, להסיר את המצור שהטיל על אתונה. בשנת 276/5, לאחר מות חברו הקרוב פּוֹלֵמוֹן, התמנה לראש האקדמיה האפלטונית סְכוֹלָארְכוֹס , תפקיד בו כיהן מספר שנים. קראטס לא זכה לפרסום בשל עבודתו העצמאית, אלא הקדיש את זמנו ומרצו לשימור המסורת האפלטונית. בין תלמידיו הידועים היו אַרְקֵסילָאוֹס ובִּיוֹן מבּוֹריסְתֵנֶס.

==הערות שוליים==

קטגוריה:קצרמר יוונים
קטגוריה:פילוסופים יוונים
קטגוריה:אתונאים מן העת העתיקה
קטגוריה:אישים שחיו במאה ה-3 לפנה"ס
קנדל ויליאמס

קנדל ויליאמס (באנגלית: Kendell Williams; נולדה ב-14 ביוני 1995) היא אתלטית אמריקאית המתחרה בקרב שבע.

==ביוגרפיה==
ויליאמס נולדה בארלינגטון שבוירג'יניה, בתם של בליין ותרזה, אחיה הבכור דבון אף הוא אתלט המתחרה בקרב עשר. היא למדה בתיכון במריאטה שבג'ורג'יה ולומדת תואר ראשון בפרסום באוניברסיטת ג'ורג'יה. 

ויליאמס ואחיה הצטיינו מילדותם בריצת משוכות, אביהם רשם אותם גם לתחרויות הקרב-רב על מנת שיצברו ניסיון נוסף במקצי המשוכות, וכן מפני שהתחרויות בקרב-רב החלו יום קודם לשאר הענפים, מה שאפשר תנאים טובים יותר למתחרים הבודדים בתחום זה. 

ב-2011 זכתה ויליאמס במדליית ארד בריצת 100 מטר משוכות באליפות העולם באתלטיקה עד גיל 18 שהתקיימה בליל שבצרפת וסיימה במקום ה-11 בקרב שבע. ב-2012 קבעה ויליאמס שיא אמריקאי עד גיל 18 בקרב שבע בתוצאה של 5578 נקודות אותה השיגה כשסיימה שמינית באליפות העולם עד גיל 18 שהתקיימה בברצלונה. ב-2013 קבעה שיא אמריקאי עד גיל 18 בקרב חמש בתוצאה של 4068 נקודות, היא זכתה באליפות ארצות הברית עד גיל 18 בריצת 100 מטר משוכות, בקפיצה לגובה, בקפיצה לרוחק ובקרב שבע. במשחקים הפאן-אמריקאיים עד גיל 18 זכתה במדליית כסף בקרב שבע. 

ב-2014 זכתה במדליית זהב בריצת 100 מטר משוכות באליפות העולם באתלטיקה עד גיל 20 בתוצאה של 12.89 שניות. היא החלה להתחרות במסגרת אוניברסיטת ג'ורג'יה, זכתה באליפות ה-NCAA בקרב חמש בשנים 2014, 2015 ו-2016. בתחרות קרב שבע זכתה באליפות ה-NCAA ב-2014 וב-2016 וסיימה שנייה ב-2015. 

באליפות העולם באתלטיקה באולם 2016 סיימה במקום השישי בקרב חמש בתוצאה של 4586 נקודות. באולימפיאדת ריו דה ז'ניירו סיימה במקום ה-17 בקרב שבע בתוצאה של 6221 נקודות. 

ביוני 2017 שיפרה את שיאה האישי בקרב שבע ל-6,564 נקודות, בתחרות בה שיפרה את שיאיה האישים בחמישה ענפים. 

באליפות העולם באתלטיקה 2017 סיימה במקום ה-12 בתוצאה של 6220 נקודות. באליפות ארצות הברית באתלטיקה ב-2019 סיימה שנייה בשיא אישי של 6,610 נקודות. באליפות העולם באתלטיקה 2019 סיימה חמישית בתוצאה של 6415 נקודות.

באולימפיאדת טוקיו סיימה במקום הרביעי. באליפות העולם באתלטיקה באולם 2022 זכתה במדליית ארד.

==שיאים אישיים==
אצטדיון:
*ריצת 100 מטר משוכות: 12.58 שניות, 2019 
*קפיצה לגובה: 1.85 מטר, 2012, 2017 
*הדיפת כדור ברזל: 13.41 מטר, 2019
*ריצת 200 מטר: 23.50 שניות, 2017
*קפיצה לרוחק: 7.00 מטר, 2021
*הטלת כידון: 48.78 מטר, 2021
*ריצת 800 מטר: 2:15.31 דקות, 2016
*קרב שבע: 6,683 נקודות, 2021

אולם:
*ריצת 60 מטר משוכות: 8.03 שניות, 2017
*קפיצה לגובה: 1.88 מטר, 2014
*קפיצה לרוחק: 6.69 מטר, 2022
*הדיפת כדור ברזל: 13.55 מטר, 2016
*ריצת 800 מטר: 2:15.61 דקות, 2017
*קרב חמש: 4,703 נקודות, 2016

==קישורים חיצוניים==

* [https://web.archive.org/web/20161007062702/http://www.georgiadogs.com/sports/c-track/mtt/kendell_williams_880660.html קנדל ויליאמס] באתר אוניברסיטת ג'ורג'יה
* [http://www.espn.com/espnw/sports/article/15903489/georgia-track-standouts-devon-kendell-williams-push-other-succeed Georgia track standouts Devon and Kendell Williams push each other to succeed] אתר ESPN, 6 ביוני 2016
* [http://www.teamusa.org/usa-track-and-field/athletes/Kendell-Williams קנדל ויליאמס] באתר התאחדות האתלטיקה האמריקאית

 
קטגוריה:אצניות אמריקאיות
קטגוריה:מתחרות בקרב שבע
קטגוריה:אתלטיות אולימפיות אמריקאיות
קטגוריה:אתלטיות אמריקאיות באולימפיאדת טוקיו (2020)
קטגוריה:אתלטיות אמריקאיות באולימפיאדת ריו דה ז'ניירו (2016)
קטגוריה:אמריקאיות שנולדו ב-1995
קטגוריה:אמריקאים שנולדו ב-1995
אברהם יצחק קוק (רחובות)

הרב אברהם יצחק הכהן קוּק (נולד בג' באייר תש"א, 30 באפריל 1941) הוא ראש ישיבת מאור התלמוד ברחובות וחבר מועצת גדולי התורה של דגל התורה.

==ביוגרפיה==
נולד בירושלים לרב רפאל קוק, לימים רבה של טבריה ולרחל, בתו של שמחה מנדלבוים. נקרא על שם אח סבו הראי"ה קוק. למד בישיבת היישוב החדש<ref>ראו: [http://www.israelalbum.org.il/יישובים/בני-ברק/משפחת%20קיסטר/P75954 תמונת בוגרי מחזור תשי"ח (1958) בישיבת היישוב החדש], באתר ישראל נגלית לעין.</ref> ובישיבת פוניבז'. לאחר נישואיו התגורר בבני ברק ברחוב רשב"ם שם למד בכולל אברכים. מאוחר יותר היה ר"מ בישיבת שארית יוסף בבאר יעקב בראשות הרב נסים טולדנו.

בשנת תשל"ו (1976) הרב שך הטיל עליו לפתוח ישיבה בעיר רחובות עם אחיו הרב שמחה קוק, וכן הרב חיים זליבנסקי ובעקבות כך הוקמה ישיבת "מאור התלמוד".

בכסלו תשפ"א מונה לחבר במועצת גדולי התורה של דגל התורה.

== גישתו החינוכית ==
גישתו החינוכית מבוססת ככלל על השקפת העולם הישיבתית המקובלת בציבור הליטאי, אך הוא מתבלט בהדגשת ערכי בין אדם לחברו, חסד, עזרה וסיוע לזולת בהם הוא מרבה לעסוק בשיעוריו ובספריו.

==ספריו==
* [http://www.otzar.org/wotzar/Book.aspx?151183& נעשה אדם - מאמרי הדרכה], באתר אוצר החכמה
* [http://www.otzar.org/wotzar/Book.aspx?50359& שדה אברהם - שיעורי הלכה], באתר אוצר החכמה
* [http://www.otzar.org/wotzar/Book.aspx?50358& שדה אברהם - מאמרים], באתר אוצר החכמה
* [http://www.otzar.org/wotzar/Book.aspx?601552& שדה אברהם - על פרשיות התורה], באתר אוצר החכמה
* [http://www.otzar.org/wotzar/otzar.aspx למעלה למשכיל] , באתר אוצר החכמה
*[https://textratz.co.il/product/שפתי-כהן/ שפתי כהן] - על ספר חפץ חיים, באתר טקסט רץ הוצאה לאור

==משפחתו==
בשנת 1964 נישא לשרה, בתו של הרב יעקב רוזנטל, רב ואב בית דין בתל אביב. היא נפטרה בה'תשנ"ט (1999). בשנת ה'תשס"ד - 2004, נישא בשנית לאוריאלה.

אחיו הבכור הוא הרב שלמה קוק ואשתו-גיסתו חוקרת החסידות יהודית קוק, אחים נוספים הם הרב שמחה הכהן קוק והרב נחום קוק. בנו הרב שמואל הוא ר"מ בישיבת מאור התלמוד. בין חתניו: הרב יעקב כַּהַן, ר"מ בישיבת מאור התלמוד, בנו של הרב זאב כַּהַן, גם הוא ר"מ בישיבה; משה אהרן, בנו של הרב שמשון דוד פינקוס; הרב אפרים מרדכי רוזן, ר"מ בישיבת אור ישראל ובנו של הרב יגאל רוזן; הרב אליהו שלנגר, ר"מ בישיבתו של הרב משה שטרנבוך בבית שמש; הרב יוסף דב קרלינסקי, ר"מ בישיבת מערבא.

== קישורים חיצוניים ==
* [http://beinenu.com/faceted_search/results/field_rabbi4lesson%253A6040 משיעורי הרב אברהם יצחק הכהן קוק], לצפייה באתר בינינו
* [http://www.jdn.co.il/gallery/797412 בביקור במוסדות באנגליה שבט תשע"ז]
* [http://www.jdn.co.il/favorite/49551 מה נעשה אם ינסו לגייס אותנו בכוח? ראש ישיבת מאור התלמוד משיב]
* [https://textratz.co.il/product/למעלה-למשכיל/ ספר למעלה למשכיל - הרב אברהם יצחק קוק] באתר טקסט רץ הוצאה לאור
* 

==הערות שוליים==

אברהם יצחק
קטגוריה:ראשי ישיבה ליטאים בישראל
קטגוריה:בוגרי ישיבת פוניבז'
קטגוריה:רחובות: רבנים
קטגוריה:משפחת מנדלבוים
קטגוריה:חברי מועצת גדולי התורה של דגל התורה
קטגוריה:אנשי היישוב ילידי הארץ
קטגוריה:ישראלים שנולדו ב-1941
אסטל האריס

אסטל האריס (באנגלית: Estelle Harris; 22 באפריל 1928 – 2 באפריל 2022) הייתה שחקנית, מדבבת וקומיקאית יהודיה-אמריקאית. מוכרת בזכות הקול הצרחני והצורם במתכוון שהשתמשה בו בצורה תיאטרלית כדי לשחק ולדבב דמויות שונות. נודעת בתפקידה כאסטל קוסטנזה בסיטקום "סיינפלד", קולה של גברת תפוח אדמה בסרטי האנימציה "צעצוע של סיפור" מבית פיקסאר, וכמיוריאל בקומדיית המצבים "החיים היפים של זאק וקודי".

== ביוגרפיה ==
נולדה בשם אסטל נוסבאום (Estelle Nussbaum) במנהטן, ניו יורק שבארצות הברית, היא הבת הצעירה יותר של אייזק "אירה" ואנה נוסבאום, מהגרים יהודים-פולנים שהיו בעלי חנות ממתקים.

== קריירה ==
האריס ידועה בעיקר בשל תפקיד משנה כאסטל קוסטנזה, אמו של ג'ורג' (ג'ייסון אלכסנדר) ואשתו של פרנק (ג'רי סטילר) בסיטקום "סיינפלד".

קולה בתפקיד גברת תפוח אדמה ב"צעצוע של סיפור", וכמיוריאל ב"החיים היפים של זאק וקודי" בערוץ דיסני. כמו כן הופיעה בקליפ המוזיקה של השיר "Online" של בראד פייזלי.

ב-1997 שיחקה בסרט "קומדיה בלב ים" לצידו של ג'ק למון.

קולה של האריס משמש גם בדמות אמא ליפסקי בסדרה "קים פוסיבול", הגברת הזקנה בסרט "אחי הדוב", אודרי בסרט "מרד החיות", גברת בוגין בסרט "חיית המחמד של המורה", סילביה סילבר בסרט "מקודם" (2015) ובסרט "לשחק את מונה ליזה", ואימו המנדנדת של מלאך המוות ב-"איש משפחה".

== חיים אישיים ==
מאז 1953, הייתה נשואה לאיש מכירות של ציוד חלונות בשם סיי האריס, לזוג היו שני בנים ובת.<ref></ref> בעלה הלך לעולמו בינואר 2021.

האריס נפטרה ב-2 באפריל 2022. הותירה אחריה גם שלושה נכדים ונין.

==קישורים חיצוניים==

* 

==הערות שוליים==

קטגוריה:ניו יורק: אישים
קטגוריה:שחקניות קולנוע וטלוויזיה יהודיות אמריקאיות
קטגוריה:שחקני קולנוע וטלוויזיה יהודים אמריקאים
קטגוריה:מדבבות יהודיות אמריקאיות
קטגוריה:מדבבים יהודים אמריקאים
קטגוריה:קומיקאיות יהודיות אמריקאיות
קטגוריה:אמריקאים ממוצא פולני-יהודי
קטגוריה:סיינפלד
קטגוריה:קומיקאים יהודים אמריקאים
קטגוריה:אמריקאיות שנולדו ב-1928
קטגוריה:אמריקאים שנולדו ב-1928
קטגוריה:אמריקאיות שנפטרו ב-2022
קטגוריה:אמריקאים שנפטרו ב-2022
משבר המאה ה-3

טקסט=
משבר המאה ה-3 (235–284 לספירה), הידוע גם בשמות האנרכיה הצבאית והמשבר האימפריאלי, הוא תקופה בהיסטוריה של האימפריה הרומית שבמהלכה האימפריה כמעט קרסה תחת שילוב של לחצים, בהם פלישה, מלחמת אזרחים, מגפה ומשבר כלכלי.

==היסטוריה==
המשבר החל עם ההתנקשות בחייו של הקיסר אלכסנדר סוורוס על ידי חייליו בשנת 235. ההתנקשות פתחה תקופה בת חמישים שנה, שבה עשרים ושישה אנשים התקבלו באופן רשמי על ידי הסנאט הרומי כקיסרים, ובכך הפכו לקיסרים לגיטמיים. רובם היו מצביאים בולטים בצבא הרומי.

בשיאו של המשבר, בשנת 268, האימפריה הייתה מחולקת לשלוש מדינות מתחרות: האימפריה הגאלית, הכוללת את הפרובינקיות של גאליה, בריטניה ולתקופה קצרה גם היספניה; האימפריה התדמורית, הכוללת את הפרובינקיות המזרחיות: סוריה פלשתינה ומצרים; והאימפריה הרומית העצמאית במרכז איטליה, בין שתי האימפריות האחרות. מאוחר יותר, אורליאנוס (270–275) איחד מחדש את האימפריה. המשבר הסתיים עם עלייתו של דיוקלטיאנוס והרפורמות שביצע בשנת 284.

המשבר הביא לשינויים עמוקים במוסדות האימפריה, בחברה, בחיים הכלכליים, ובסופו של דבר, בדת. התקופה נתפסת, בעיני רוב ההיסטוריונים, כתקופת המעבר בין העת העתיקה הקלאסית, לבין שלהי העת העתיקה.

== ראו גם ==
* בגאודים
* תקופת סנגוקו - תקופה דומה בהיסטוריה יפנית.
* תקופת המדינות הלוחמות ותקופת שלוש הממלכות - תקופות דומות בהיסטוריה הסינית.

==לקריאה נוספת==
* ישראל שצמן, האימפריה הרומית ומורשתה, האוניברסיטה הפתוחה, 2002, פרק ד: משבר המאה ה-3 והרפורמות של דיוקלטיאנוס ושל קונסטנטינוס, עמ' 66–99.

==קישורים חיצוניים==

* 

== הערות שוליים ==

קטגוריה:האימפריה הרומית
קטגוריה:המאה ה-3
יחסי ישראל–סלובקיה

נשיא המדינה יצחק הרצוג מתקבל בארמון הנשיאותי בברטיסלאבה בטקס קבלת פנים ממלכתי עם משמר כבוד בארמון הנשיאותי, גרסאלקוביץ, שבבירת סלובקיה ברטיסלאבה, על ידי נשיאת סלובקיה, זוזנה צ'פוטובה. ספטמבר 2023]]
יחסי ישראל–סלובקיה הם היחסים הדיפלומטיים הרשמים שבין מדינת ישראל לבין סלובקיה. לישראל יש שגרירות בבירת סלובקיה, ברטיסלאבה, ולסלובקיה יש שגרירות בתל אביב-יפו.

החל מאוגוסט 2021, שגריר ישראל בסלובקיה הוא איתן לבאון.<ref></ref>

== כינון היחסים ==
ישראל הכירה בסלובקיה לאחר שהיא הכריזה על עצמאותה ב-1991.

שגריר ישראל בפראג כיהן בתחילה גם כשגריר ישראל בסלובקיה. לאחר מכן הועבר הטיפול ביחסי ישראל-סלובקיה לידי שגרירות ישראל בווינה. מאז החלטתה של ישראל למנות שגריר תושב רשמי בברטיסלאבה, נמצא שגריר ישראלי רשמי בסלובקיה, ושגריר סלובקי רשמי בישראל.

== יחסים ביטחוניים ==
באוקטובר 2000 ביקר סגן שר הביטחון אפרים סנה בסלובקיה. במסגרת הביקור נבדקו אפשרויות לשיתוף פעולה בתחום התעשיות הביטחוניות בין שתי המדינות.

== ביקורים רשמיים מטעם המדינות ==
הביקור הרשמי הראשון בין שתי המדינות היה של שר החוץ הסלובקי בינואר 1994. באותה שנה הגיע לישראל שר ההגנה הסלובקי. באפריל 2000 ביקר ראש עיריית ברטיסלאבה בירושלים במסגרת כנס ראשי ערים.

בפברואר 2000 ביקר בישראל נשיא סלובקיה, רודולף שוסטר עם שר החוץ שלמה בן עמי.

בין השנים 1994–1996 ביקרו מספר שרים ישראליים בסלובקיה. במהלך הביקורים נחתמו הסכמי תעופה ותחבורה, הסכמי בריאות והסכמי סחר חופשי.

ב-30 בספטמבר 2016 השתתף ראש ממשלת סלובקיה רוברט פיצו בהלוויית שמעון פרס.

ביקור נשיאותי נוסף נערך במרץ 2017 עת ביקר נשיא סלובקיה אנדריי קיסקה בישראל, נפגש עם ראש ממשלת ישראל בנימין נתניהו וביקר בטכניון.

בינואר 2020 ביקרה בישראל נשיאת סלובקיה זוזנה צ'פוטובה במסגרת אירועי פורום השואה העולמי החמישי שהתקיים בירושלים.

באפריל 2022 ביקרו בישראל שר החוץ הסלובקי איוואן קורצ'וק, שר העבודה, הרווחה והמשפחה מילאן קראיניאק וסגן נשיא המועצה הלאומית של הרפובליקה הסלובקית גאבור גרנדל ובמהלך ביקורם נחנך "המכון הסלובקי בירושלים".

==לקריאה נוספת==
* יוסף גוברין, רישומים משליחותי כשגריר ישראל באוסטריה, סלובניה וסלובקיה, הוצאת מאגנס, 2016

== קישורים חיצוניים ==

* 
* 

==הערות שוליים==

קטגוריה:יחסי ישראל–סלובקיה
רמי הדר

רמי הדר (נולד ב-8 בנובמבר 1966) הוא מאמן כדורסל ישראלי המשמש כמאמנה של קייבי פיה מליגת העל הקוסוברית בכדורסל ושל נבחרת קוסובו בכדורסל.

==ביוגרפיה==
הדר הוא בנו של כדורסלן העבר דני הדר. בנעוריו שיחק כדורסל בהפועל קריית טבעון, שירת בצה"ל בשייטת ספינות הטילים של חיל הים, עבר קורס קצינים, והשתחרר לאחר חמש שנות שירות.

אימן במחלקות הנוער של הפועל גבעתיים ושימש עוזרו של המאמן חנוך מינץ בקבוצה הבוגרת. בהמשך שימש מאמן נוער בהפועל חולון וב-1994 החליף את אילן קובלסקי כמאמן הקבוצה הבוגרת למשך חמישה מחזורים יחד עם מייק קרטר. בתפקידו הבא אימן את בית"ר מגדל העמק. לאחר מכן, במשך מספר שנים לא עסק באימון וניהל עסק שהקים למודלים בארכיטקטורה.

משנת 2005 ועד 2011 אימן שלוש קבוצות: את בית"ר בנימינה אותה העלה לליגה השנייה, את מכבי אשדוד ואת מכבי באר יעקב. ב-3 בינואר 2011, במהלך אימון של קבוצתו באר יעקב, נפטר שחקן הקבוצה איתי לוי מדום לב.

ב-2012 מונה למאמנה של מכבי הוד השרון, שהפכה לקבוצת בת של מכבי חיפה. בסיום העונה החליף את מיקי גורקה כמאמן ראשי במכבי חיפה, למשך 11 המשחקים האחרונים של העונה. בעונת 13–2012 שימש עוזרו של בראד גרינברג באימון מכבי חיפה, שזכתה באותה עונה בתואר אליפות. שתי עונות לאחר מכן קודם לעמדת המאמן הראשי במכבי חיפה, תפקיד שאותו נשא במשך שנתיים, במהלכן הגיע עם מכבי חיפה פעמיים לרבע גמר הפלייאוף.

לקראת עונת מונה לעוזר המאמן במכבי תל אביב, ובאוקטובר 2016, לאחר פיטוריו של המאמן הראשי ארז אדלשטיין, מונה למאמנה הראשי. ב-26 באוקטובר 2016 התקיים משחק הבכורה שלו כמאמנה הראשי של מכבי תל אביב, בו ניצחה מכבי את גלאטסראיי במשחק ביתי במסגרת היורוליג. בדצמבר התפטר הדר מתפקידו, לאחר רצף של הפסדים, שבסיומו תבוסה בתוצאה 83:58 שספגה קבוצתו במשחק חוץ נגד הכוכב האדום בלגרד. הדר סיים את תפקידו ב-16.12.2016 לאחר 55 ימים עם מאזן של 11 ניצחונות מול 7 הפסדים.

ב-3 בינואר 2017, מונה הדר למאמן הפועל תל אביב וב-28 באפריל של אותה שנה, לאחר 115 ימים, התפטר מתפקידו. הדר הוא המאמן הראשון שאימן את מכבי והפועל תל אביב באותה העונה.

בעונת 2017/2018 החל לאמן את קבוצת מוניצ'יפל קראיובה מהליגה הרומנית. ב-31 במאי 2018 מונה למאמן הפועל באר שבע.. בעונתו הראשונה בקבוצה סיימה באר שבע במקום השביעי והודחה בסדרת רבע גמר הפלייאוף 0-3 מול הפועל ירושלים.

בנובמבר 2021 התפטר מתפקידו כמאמן הפועל באר שבע. ב-2 ביוני 2022 מונה למאמנה של הפועל גלבוע גליל.. ב-21 בדצמבר פוטר מאימון הקבוצה.

בפברואר 2023 מונה למאמנה של קייבי פיה מליגת העל הקוסוברית בכדורסל והליך אותה לגמר הליגה הבלקנית בכדורסל בו הפסידה הקבוצה להפועל באר שבע ולזכייה באליפות הליגה המקומית.

במאי 2023 מונה למאמן נבחרת קוסובו בכדורסל.
==קישורים חיצוניים==

* [http://basket.co.il/StatsPage_Coaches.asp?CoachId=307 רמי הדר] באתר מנהלת ליגת העל
* 
* 
* 

== הערות שוליים ==

קטגוריה:מאמני כדורסל ישראלים
קטגוריה:מאמני הפועל באר שבע בכדורסל
קטגוריה:מאמני מכבי אשדוד בכדורסל
קטגוריה:מאמני הפועל תל אביב בכדורסל
קטגוריה:מאמני מכבי תל אביב בכדורסל
קטגוריה:מאמני מכבי חיפה בכדורסל
קטגוריה:מאמני הפועל חולון
קטגוריה:מאמני מכבי הוד השרון
קטגוריה:מאמני הפועל גלבוע גליל
קטגוריה:ישראלים שנולדו ב-1966
קורפוס האס אס השישי

קורפוס האס אס השישי (בגרמנית: VI. SS-Freiwilligen-Armeekorps) היה קורפוס של הוואפן אס אס שלחם במלחמת העולם השנייה.

==היסטוריה==
הקורפוס הוקם ב-8 באוקטובר 1943, וכמפקדו הראשון מונה קרל פפר-וילדנברוך. הקורפוס נשלח לחזית המזרחית, ובינואר 1944 נכלל במסגרת הארמייה ה-16 שהייתה חלק מקבוצת ארמיות צפון. הקורפוס נלחם לכל אורך השנה בקרבות באזור פסקוב, לעיתים תחת הארמייה ה-16 ולעיתים תחת הארמייה ה-18. ביולי של אותה שנה, בעקבות מבצע פסקוב-אוסטרוב נסוג הקורפוס לליבוניה ובעקבות מבצע בגרטיון כותרה כל קבוצת הארמיות בקורלנד שבלטביה. היטלר סירב להרשות לה להתפנות, ושמה של הקבוצה שונה לקבוצת ארמיות קורלנד. הקבוצה נותרה מכותרת בקורלנד עד סיום המלחמה.

==מפקדים==
* אובר-גרופנפיהרר קרל פפר-וילדנברוך (8 באוקטובר 1943 - 11 ביוני 1944)
* אובר-גרופנפיהרר פרידריך יקלן (11 ביוני 1944 - 21 ביולי 1944)
* גרופנפיהרר קרל פון פישר-טרויינפלד (21 ביולי 1944 - 25 ביולי 1944)
* אובר-גרופנפיהרר ולטר קריגר (25 ביולי 1944 - 22 במאי 1945)

==קישורים חיצוניים==
* [http://www.lexikon-der-wehrmacht.de/Gliederungen/KorpsSS/VISSKorps-R.htm קורפוס האס אס השישי] באתר lexikon-der-wehrmacht 
6
לנגור אפור

לנגור אפור (שם מדעי: Semnopithecus) הוא סוג של פרימטים ממשפחת קופים בעלי זנב הנפוצים בדרום אסיה. בסוג זה 8 מינים.

אלו קופים בינוניים בעלי ראשים כהים ופרווה אפורה או לבנה על גופם. הם בעלי זנב ארוך היודע להיתפס בדברים והם קפצנים טובים. רבים מהם חיים בהודו וסביבותיה, אך גם בהרי ההימלאיה או בסרי לנקה. כמו רוב הפרימטים הם אוכלי כל אך מעדיפים פריטי מזון צמחוניים, כמו פירות.

באזור מחייתו, בין הלנגור האפור לצבי מתקיים יחסי הדדיות מיוחדים.
כאשר הלנגור נמצא על עצים גבוהים(בעזרת כושר טיפוסו המעולה) הוא מזהיר את הצבי מפני טורפים תודות לעמדת התצפית שלו.
כאשר הלנגורים על הקרקע, שומרים עליהם בעזרת חושיהם החדים הצבאים מפני אותם טורפים.

חלק מהלנגורים חיים במקדשים הודיים וחלקם חוטפים חפצים או מאכלים לאנשים.

==מינים==
*לנגור נפאלי (Semnopithecus schistaceus)
*Semnopithecus ajax
*Semnopithecus hector
*לנגור מצוי (Semnopithecus entellus)
*לנגור שחור-כפות (Semnopithecus hypoleucos)
*לנגור המישורים הדרומיים (Semnopithecus dussumieri) - כנראה נכלל במין לנגור מצוי
*לנגור נילגירי (Semnopithecus johnii)
*לנגור מצויץ (Semnopithecus priam)
*לנגור סגול-פנים (Semnopithecus vetulus)

==קישורים חיצוניים==

קטגוריה:בעלי חיים שתוארו ב-1822
קטגוריה:טקסונים שתוארו בידי אנסלם גאייטאן דמארה
קטגוריה:קולובים
לוטונג

לוטונג (שם מדעי: Trachypithecus) הוא סוג של פרימטים הנפוצים בהודו, סרי לנקה ודרום-מזרח אסיה ביערות גשם טרופיים.

קופים אלה הם קרובי משפחתם של הלנגור ושל הלנגור האפור ומצויים על עצים ביערות. הם בעלי פרוות שחורות או כהות, למעט מספר מינים אדמוניים. הפנים בצבע לבן עם סימנים לבני מסביב לעיניים וגם על השפה העליונה. הם בעלי שערות ציצה ופיאות רחבים. הם בעלי זנבות ארוכים וכפות חזקות והם טובים בקפיצות.

תזונתם העיקרית של קופי הלוטונג היא על עלים, ניצנים ופירות.
==מינים==
*לוטונג ג'אווה (Trachypithecus auratus)
*לוטונג כסוף (Trachypithecus cristatus)
*Trachypithecus germaini
*לוטונג טנאסרים (Trachypithecus barbei)
*לוטונג ממושקף (Trachypithecus obscurus)
*לוטונג פייר (Trachypithecus phayrei)
*לנגור הכיפה (Trachypithecus pileatus)
*Trachypithecus shortridgei
*לנגור זהוב (Trachypithecus geei)
*לוטונג פרנסואה (Trachypithecus francoisi)
*Trachypithecus hatinhensis
*לוטונג פוליוצפלוס (Trachypithecus poliocephalus)
*Trachypithecus laotum
*לוטונג דלאקור (Trachypithecus delacouri)
*לוטונג שחור הודו-סין (Trachypithecus ebenus)
*לנגור פופאיי (Popa langur monkey) 

==קישורים חיצוניים==

קטגוריה:בעלי חיים שתוארו ב-1862
קטגוריה:טקסונים שתוארו בידי לודוויג רייכנבאך
קטגוריה:קולובים
1700 בצרפת

שנת 1700 בצרפת הייתה השנה בה ציינה צרפת 713 שנות לאום.

== מנהיגים ==
*מונרך – לואי הארבעה עשר, מלך צרפת

== נולדו ==
* 19 בנובמבר – ג'ין-אנטוני נולה - פיזיקאי צרפתי ידוע. (נפטר ב-1770)
* אין תאריך מדויק - ברתולומאו רסטרלי - אדריכל רוסי-איטלקי-צרפתי ידוע שעיצב ארמונות רבים ברוסיה ובמדינות הבלטיות (נפטר ב-1771).<ref></ref>

== נפטרו ==
* 15 בספטמבר – אנדרה לה נוטר - אדריכל ידוע וגננו האישי של המלך לואי הארבעה עשר.
==ראו גם==

==קישורים חיצוניים==

==הערות שוליים==

*
מנגבי מצוייץ

מנגבי מצוייץ (שם מדעי: Lophocebus) הוא סוג של קופים מתת-משפחת הגנונים שבמשפחת קופים בעלי זנב החיים רק ביערות מערב אפריקה המשוונית. הם קרוביהם של המנגבים האמיתיים (Cercocebus) ובעבר נחשבו לחלק מהם. בסוג זה ישנם 6 מינים.

אלו קופים שחורים בעלי ציצת שערות ופנים שחורות. הם חיים על העצים ועל הקרקע ובעלי זנב ארוך וכפות חזקות. כמו רוב הפרימטים הם אוכלי כל וניזונים מהחי והצומח.

==מינים==
*מנגבי אפור-לחיים (Lophocebus albigena)
*מנגבי שחור-כיפה (Lophocebus aterrimus)
*Lophocebus opdenboschi
*מנגבי אוגנדי (Lophocebus ugandae)
*Lophocebus johnstoni
*Lophocebus osmani

בעבר היה שייך לסוג המין היחידי קיפונג'י (Rungwecebus kipunji).

==קישורים חיצוניים==

קטגוריה:בעלי חיים שתוארו ב-1903
קטגוריה:טקסונים שתוארו בידי תאודור שרמן פלמר
קטגוריה:גנונים
מערת הלל

מערת הלל הזקן מבפנים
הכניסה למערת הלל
מערת הלל (קרויה גם מערת הלל ותלמידיו או מערת הלל ושמאי) היא מערת קבורה וקבר צדיקים המיוחסת להלל הזקן (ובמקורות שונים גם לשמאי הזקן ולתלמידיהם) בסמוך למתחם קבר הרשב"י ומירון.

==רקע היסטורי==
הלל הזקן היה נשיא הסנהדרין בירושלים בשלהי תקופת בית שני, בתקופה שסביב תחילת הספירה הנוצרית. היה מייסד וראש בית הלל, זרם הלכתי בשלהי תקופת בית שני שהיה בעימות עם בית שמאי, מיסודו של שמאי הזקן. פועלו של הלל הזקן מוזכר בהקשר לאלכסנדריה המצרית, ירושלים ויריחו, ואין כל אזכור במקורות קדומים לפועלו באזור הגליל או למקום קבורתו.

==אזכור למערת הלל בימי הביניים==
האזכור הראשון לקברו של הלל הזקן בגליל הוא במגילת אביתר שחיבר רב אביתר גאון, בשלהי המאה ה-11, ומתאר את קבורת אביו רב אליהו הכהן גאון בדלתון, מקום שסביבו קבורים צדיקים רבים מתקופת התנאים, ביניהם מוזכרים הלל ושמאי. אזכור למערת הלל בסמוך למירון מופיע ב'מסעות רבי בנימין' של בנימין מטודלה (אמצע המאה ה־12). במקור זה מוזכרת מערה שבה קבר הלל ושמאי, וקברים של כמה עשרות מתלמידיהם. תיאור דומה מתקופה קרובה מוזכר גם בחיבורו של פתחיה מרגנסבורג. תיאור נוסף של מערת הלל ושמאי לצד קברים רבים נוספים במערה מוזכר במאה ה־12 בסיפור מסעו של יעקב בן נתנאל הכהן, אצל רבי שמואל בן רבי שמשון בשנת 1210, אצל רבי יעקב השליח במאה ה־13, אצל רבי יצחק חילו ואשתורי הפרחי במאה ה-14.

אתר מערת הלל סמוך מאוד לאתר קבר הרשב"י כיום, אך בשני המקורות הראשונים כלל לא נזכר קבר הרשב"י בסמוך, ובאחרים מוזכר אתר קבר הרשב"י כמשני או מקביל לאתר מערת הלל. בהשפעת ספר הזוהר ועליית מגורשי ספרד בסוף ימי הביניים עבר מרכז החשיבות באתרי מירון ממערת הלל לקבר הרשב"י.

===עלייה לאתר בפסח שני ונביעת מים מהמערה===
בחלק ניכר מהמקורות סביב מערת הלל מוזכר פלא של נביעת מים בתוך המערה, לראשונה בחיבורו של פתחיה מרגנסבורג, המייחס אותם רק לבואו של אדם הגון. בתיאור ב'תוצאות ארץ ישראל' מוזכרת עליה לאתר בפסח שני ותפילה בו, ויציאת מים מהמערה בעקבות התפילה, דבר הנחשב לסימן טוב להתקבלות התפילה. במקורות שונים מובאת עובדת השתתפותם של ערבים מקומיים בתפילות אלו יחד עם היהודים, ואגירת כמות קטנה של המים שנבעו מהמערה כסגולה

==בימינו==
לאחרונה, סודרה גישה אל תוך המערה, הותקנה בה תאורה חשמלית וכיום היא פתוחה לציבור.

==קישורים חיצוניים==
* [http://www.zadikim.org/index.asp?catID=70616&siteLang=3 מערת הלל], אתר 'אהלי צדיקים'

==הערות שוליים==

קטגוריה:מירון
קטגוריה:קברי צדיקים
קטגוריה:קברי צדיקים בגליל
קטגוריה:אתרי עלייה לרגל (יהדות)